BRATISLAVA 17. júla (SITA) - Hollywoodsky herec Arnold Schwarzenegger nepochybuje o tom, že jeho zadok vyzerá dobre aj po päťdesiatke, prehlásil v súvislosti s príhodou z nakrúcania Terminátora 3. Počas nahej scény sa na mieste objavila väčšina filmového štábu, všetci tam boli odrazu potrební, smial sa Schwarzenegger. Päťdesiatšesťročný Rakúšan sa počas berlínskej premiéry priznal, že ho podobné scény privádzajú do rozpakov. Aspoň prirodzenie mu podľa jeho slov režisér dovolil zakryť. "Chceli len môj zadok. Celý život som cvičil a teraz sa to vypláca," citoval herca server Ananova.